
SØGER  LÆRDOM  VED  LÆSNING  OG  VED  TRO 


NUMMER    .) 


1.  FEBRUAR  1926 


/O.   AARGANG 


HVAD  ER  ET  VIDNESBYRD? 

(Tale  af  Dr.  George  H.  Brimhall,  holdt  i  Tabernaklet  ved  Ungdoms- 
foreningernes Aarskonference,  1925.) 


Har  De  i  Dag  Folelsen  af  at  være  lidt  mere  end  Dem  selv? 
Hvis  De  har,  da  er  De  et  Mirakel.  Denne  Bygning  er  et  Mi- 
rakel. Enhver  Ting  er  et  Mirakel  netop  i  samme  Grad,  som 
det  har  modtaget  guddommelig  Paavirkning.  Brigham 
Youngs  Geni  var  stort,  men  der  er  mere  end  Brigham  Youngs 
Geni  i  denne  Bygning.  Han  var  ikke  en  berømt  Arkitekt  og 
dog  overgik  hans  Bygningskunst,  hvad  vore  Dages  Arkitekter 
kan  præstere.  Rejs  ud  til  Portland  og  besøg  den  store  Bygning 
der,  som  har  kostet  over  en  Million  Dollars,  og  De  kan  ikke 
hore.  De  kan  høre  en  Naal  falde,  fra  den  ene  Ende  af  denne 
Bygning  til  den  anden.  Gud  var  med  ved  Opførelsen  af  denne 
Bygning,  og  Brigham  Young  var  guddommelig  paavirket  — 
og  han  var  et  Mirakel  netop  i  den  Udstrækning,  som  han  var 
saaledes  paavirket.  I  sidste  Uge  overværede  jeg  en  General- 
forsamling, bestaaende  af  en  Række  fremragende  Forret- 
ningsmænd, der  repræsenterer  Statens  økonomiske  Liv.  Men 

jeg  var  ikke  mere  end  mig  selv  der.  Jeg  synes  al  være  mere 
end  mig  selv  her. 

Hvad  er  et  Vidnesbyrd  sammensat  af?  Det  beslaar  for  det 
første  af  Instinkt.  Det  er  lige  saa  naturligt  for  et  menneskeligt 
Væsen,  et  Guds  Barn,  at  tilbede,  at  række  ud  efter  Guddom- 
men, som  det  er  for  et  Barn  at  die. 

I  en  Hensigt  viis  og  herlig 

Har  du  mig  paa  Jorden  sat; 
Himmelsk  Byrd  og  Slægt  og  Venner, 

Alt  er  skjult  i  Glemslens  Nat. 
Ofte  dog  en  lønlig  Tanke 

Hvisked:  Du  er  fremmed  her. 
En  Gang  fri  og  salig  vandred 

Jeg  din  Fadertrone  nær. 

Vi  har  en  medfødt  Tilbøjelighed  eller  Trang  til  at  tro  paa 
Gud.  Det  har  været  sagt,  at  Mennesket  er  en  Skabning  med 
Gudsdyrkelsesinstinkt.  Det  er  et  Guds  Barn  og  søger  instinkt- 
mæssigt tilbage  til  sit  Ophav. 

For  det  andet  bestaar  et  Vidnesbyrd  af  Erfaringer.  Vi  har 
vore  personlige  Erfaringer,  som  Digteren  siger:  »Ofte  en  løn- 
lig Tanke«  fortæller  os,  at  vi  er  fremmede  her  paa  Jorden; 
vi  høster  Erfaringer  gennem  Bøn,  og  ved  at  forene  os  i  Guds- 
tjeneste. Vi  har  aandelige  Erfaringer.  Vi  har  ikke  nogen  Ene- 
ret paa  aandelige  Erfaringer.  Min  Fader  havde  vidunderlige 
aandelige  Erfaringer  før  han  hørte  Evangeliet,  og  i  Dag  har 
Mænd  og  Kvinder  udenfor  Kirken  gennem  deres  Bønner  Er- 
faringer, der  vidner  til  dem  om  Guddommeligheden  af  Joseph 
Smiths  Mission.  Alle  disse  er  aandelige  Erfaringer.  Dernæst 
har  Mennesker  Erfaringer  med  Hensyn  til  det  gode,  der  føl- 
ger med  Religionen.  Dette  fører  os  til  den  tredie  Bestanddel: 
Et  Vidnesbyrd  maa  desuden  være  bygget  paa  Fornuften. 
Mennesket  er  et  Væsen,  hvis  Personlighed  er  Resultatet  af  In- 
stinkt, Erfaring  og  Tænkning.  En  stor  Filosof  har  sagt:  »Der- 
som der  er  en  Gud  —  og  hele  Naturen  vidner  om,  at  der  er  — 
da  maa  den,  som  han  finder  Behag  i,  være  lykkelig«.  Det  er 
fornuftigt.  »Sandhed  er  Fornuft«.  Følgelig  er  vort  Vidnes- 
byrd,   Menneskeslægtens    Vidnesbyrd,    i    Overensstemmelse 

med  Fornuft.  Plato,  som  var  den  største  Tænker,  Historien 
kender,  kom  gennem  sin  Tænkning  til  det  Resultat,  at  Menne- 
sket har  en  udødelig  Sjæl. 

Og  saa  er  der  et  fjerde  Element  i  Vidnesbyrd.  Peter  var 
instinktmæssigt  i  Besiddelse  af  et  Vidnesbyrd.  Han  var  i  in- 
derlig Overensstemmelse  med  Kristus,  en  instinktmæssig 
Harmoni.  Han  havde  haft  sine  Erfaringer  med  Kristus,  havde 
haft  sine  Tanker  om  ham  —  ligesom  Johannes  Døberen.  Jo- 
hannes var  ikke  i  Besiddelse  af  dette  fjerde  Element,  da  han 
var  i  Fængsel,  og  sendte  nogle  til  Kristus  for  at  spørge:  »Er 
du  den,  som  skal  komme,  eller  skulle  vi  vente  en  anden?« 
Jesu  Svar  var  noget  for  ham  at  tænke  over.  De  véd,  hvad 
dette  Svar  var:  Jesus  gav  ikke  Johannes  Døberen  ved  denne 
Lejlighed  dette  fjerde  Element,  hvoraf  et  Vidnesbyrd  bestaar, 
og  som  sætter  Kronen  paa  det  hele,  er  det,  der  gør  Vidnes- 
byrdet rytmisk,  sætter  det  i  fuldkommen  Harmoni  med  Uni- 
verset. Men  det  kom  til  Peter  som  Svar  paa  det  Spørgsmaal, 
som  Kristus  fremsatte:  »Hvem  siger  I  (talende  til  sine  Di- 
sciple) at  jeg  er?«  Da  aflagde  Peter  et  fuldt  og  helt  Vidnes- 
byrd. De  andre  nøjedes  med  Fornuftslutninger:  »Nogle  siger, 
du  er  Johannes  Døberen,  andre  en  af  Profeterne«.  Men  Peter, 
med  sit  Vidnesbyrd  uddybet,  eller  med  sit  Vidnesbyrds  Tem- 
pel fuldført  og  med  Inspirationens  Spir  paa  Toppen,  sagde: 
»Du  er  Kristus,  den  levende  Guds  Søn«.  Og  naar  Mennesker 
i  Kendsgerningernes  Navn,  gransker  Historien,  og  i  Histo- 
riens Navn  og  hvad  de  kalder  videnskabelig  Sandhed,  erklaj- 
rer,  at  Kristus  ikke  er  Giids  Søn,  den  syndefri,  den  enbaarne, 
født  af  en  Jomfru,  da  tilsidesætter  de  ikke  alene  Kristi  Ger- 
ning ved  at  gøre  ham  til  en  Drømmer,  hvis  Begyndelse  og 
Ende  var  baseret  paa  Bedrag,  men  de  gaar  et  Skridt  videre 
i  deres  Vanhelligelse  og  erklærer,  at  den  Guds  Stemme,  som 
Jesus  sagde  kom  fra  Gud  og  var  Guds  Røst,  er  en  Myte:  »Kød 
og  Blod  har  ikke  aabenbaret  dig  det,  men  min  Fader,  som  er 
i  Himmelen«. 

Saaledes  ser  vi,  at  Vidnesbyrd  bestaar  af  fire  Elementer 
eller  Kilder:  Instinkt,  Erfaring,  Tænkning  og  Inspiration  eller 

Tro,  der  er  en  Gave  fra  Gud.  Dette  er,  hvad  jeg  torstaar  ved 
et  Vidnesbyrd.  Og  det  er  mere  end  min  Forklaring  gør  det 
til,  fordi  det  er  saa  uendeligt  stort  og  dog  saa  lille,  at  det  kan 
trange  ind  overalt.  Det  er  lig  en  Damphammer,  der  kunde 
knuse  en  Verden  af  Tvivl,  og  dog  som  Spidsen  al"  en  Naal, 
der  kan  trænge  ind  i  et  Barnehjertes  Følelsesliv. 

Broder  Wells  sagde,  at  Intelligens  er  Magten  eller  Evnen 
til  at  vide,  og  at  Menneskets  Viden  kommer  gennem  hans 
Instinkt,  hans  Erfaringer  og  Brugen  af  hans  Fornuft  —  og 
her  er  det,  at  Menneskeheden  vil  sætte  Grænsen,  men  Intel- 
ligens, Deres  og  min  Intelligens  som  Guds  Børn,  er  mere  end 
dette;  det  er  at  vide  aandeligt.  Og  et  Menneske  er,  fra  mit 
Standpunkt,  ikke  alt,  hvad  han  kunde  være  i  Intelligens, 
dersom  han  aldrig  har  haft,  eller  dersom  han  har  haft  og 
mistet,  Evnen  til  at  vide  aandeligt,  hvilken  er  Kendetegnet 
paa  den  højeste  Grad  af  Intelligens 

Men  at  kende  Gud  er  ikke  ensbetydende  med  Frelse.  Ej- 
heller  er  det  altid  Frelse  at  kende  Jesus  Kristus  —  til  Trods 
for  hans  Erklæring:  »Dette  er  det  evige  Liv,  at  de  kende  dig, 
den  eneste  sande  Gud  og  den  du  udsendte,  Jesus  Kristus«. 
Véd  De,  at  Satan  kom  til  Guds  Højsæde  og  at  Gud  talte  til 
ham?  Har  De  tænkt  paa,  at  Kain  stod  i  Guds  Nærhed  og  for- 
svarede sin  Handling?  Véd  De,  at  der  er  en  fordømmende 
Kundskab  om  Gud,  saavel  som  en  frelsende  Kundskab?  Sagde 
ikke  de  onde  Aander  ved  en  vis  Lejlighed:  »Vi  kender  dig, 
Jesus  af  Nazareth,  den  højeste  Guds  Søn.«  Hvorledes  kendte 
de  ham?  de  kendte  ham  som  deres  Modstander  i  Aandernes 
Verden.  »Er  du  kommen  for  at  pine  os  før  Tiden?«  De  har 
aldrig  kendt  ham  som  Verdens  Frelser  og  Forløser;  de  ken- 
der ham  ikke  som  en  Broder;  de  vil  aldrig  kende  ham  som 
en  Frelser.  Det  er  denne  Kundskab  om  Gud,  der  er  et  evigt 
Liv,  Kundskaben  om  ham  som  Skaberen,  som  Tilvejebrin- 
geren af  evigt  Liv,  Lykke,  Frihed  og  Ophøjelse,  Kundskaben 
om  ham  som  alles  Fader  og  Fader  til  Jesus  Kristus,  hans  en- 
baarne  i  Kødet.  Endvidere  Kundskaben  om  Jesus  Kristus  som 
den,  til  hvem  alle  Mennesker  vilde  blive  draget,  alle  virkelige 

Mennesker,  der  har  Intelligens  nok  til  at  blive  paavirkede  af 
den  Helligaand,  som  Profeten  var,  og  derved  blive  mere  end 
sig  selv.  Der  er  flere  Grader  af  aandelig  Paavirkning.  Naar 
Herren  ser,  at  et  Menneske  har  besluttet  at  tjene  ham,  hvad 
det  end  vil  koste,  vil  han  føre  ham  ind  i  Guds  Nærværelse 
og  fylde  ham  med  sin  Aand  og  Indflydelse,  saa  at  han  kan 
sige  med  Overbevisning:  »Jeg  véd,  at  min  Forløser  lever«. 

Og  hvad  betyder  dette?  Det  betyder,  som  Profeten  siger,  at 
vi  staar  der  vidende  at  Gud  lever,  vidende  at  Jesus  er  Kristus, 
vor  ældre  Broder,  og  at  vort  Liv  er  i  Harmoni  méd  hans 
Vilje.  Da  er  vi  i  Besiddelse  af  det  Vidnesbyrd,  som  bestaar 
af  de  fire  Elementer,  hvorom  jeg  har  talt,  og  som  fører  Men- 
nesket ind  i  Guds  Nærværelse.  Bortfjernelse  fra  Gud  er  aande- 
lig Død.  Vore  Bønner  kan  forhindre  dette.  Naar  vi  kan  have 
denne  Følelse:  »Min  Livsførelse  er  i  Harmoni  med  Guds 
Vilje«,  da  er  vort  Videsbyrd  fuldkomment,  og  vi  véd  ikke 
alene,  at  Gud  er,  men  ogsaa  hvad  han  er;  at  Kristus  er,  men 
hvad  han  er;  at  der  er  et  evigt  Liv,  men  hvad  det  er  til  os. 
Dette  er  mit  Vidnesbyrd  angaaende,  hvad  et  Vidnesbyrd  er, 
og  jeg  bærer  det  til  eder  i  Jesu  Kristi  Navn.  Amen! 


DEN  ÆLDSTE  INDBYGGER. 

Mange  Mennesker  er  interesserede  efter  at  lede  efter  den 
ældste  levende  Mand  eller  Kvinde.  Det  kunde  maaske  være 
Umagen  værd  for  disse  at  tænke  en  Smule  paa,  hvad  det  be- 
tyder, naar  de  finder  en  saadan  Person. 

Som  Genstand  for  Interesse  fortjener  den  ældste  Indbygger 
ikke  mere  Opmærksomhed  end  den  højeste  Mand,  den  gerrig- 
ste Kvinde  eller  den  uartigste  Dreng.  Alle  disse  er  Egenska- 
ber, der  kun  har  Kuriositetens  Interesse,  men  ikke  betyder 
noget  for  Samfundet. 

Det  er  Livsfylde,  vi  ønsker;  ikke  blot  Langlivethed.  Lykke- 
lig er  i  Sandhed  den,  der  kan  se  tilbage  paa  et  langt  Liv, 
men  endnu  lykkeligere  er  den,  hvis  Aar  er  fyldt  med  Virk- 

somhed  og  Flid  i  sine  Medmenneskers  Tjeneste  og  til  Gavn 
for  Samfundet.  Vi  misunder  ikke  den  ældste  Indbygger  hans 
lange  Liv.  Men  de  Mennesker,  der  vil  have  os  interesserede 
i  ham  eller  hende,  vilde  lettere  opnaa  dette,  hvis  de  lagde 
sig  Digterens  Ord  mere  paa  Sinde: 

Vi  lever  i  Handling,  ikke  i  Ord;  i  Tanker,  ej  i  Aandedræt; 
I  Følelser  og  ej  i  Tal  paa  en  Kalender. 

(Herald.) 


ELSKER  HVERANDRE. 

Melodien  i  »Deseret  Songs«  Nr.  67. 

Vredens  Ord,  o,  aldrig  lad  dem 
Fra  din  Mund  utøjlet  gaa; 
Lad  dem  ej  besmitte  Læben, 
Dræb  dem,  før  de  ud  kan  naa. 

„     .  . ,  x  Kor: 

(Sophran  og  Alt): 

Elsker  hverandre,  saa  bød  vor  Frelser. 

Venner,  adlyd  vor  Faders  store  Bud;  -lyd  hans  store  Bud. 

(Tenor  og  Bas): 
Elsk  hverandre!  Elsk  hverandre! 
Er  vor  Faders  store  Bud;  er  hans  store  Bud. 

Vredens  Ord  kan  Venskab  kvæle; 
Slukke  Kærlighedens  Glød; 
Give  Saar,  der  langsomt  hele, 
Skabe  Ufred,  Sorg  og  Død. 

Haarde  Ord,  udtalt  i  Vrede, 

Kan  forvandle  Smil  til  Graad. 

Tit  et  Livsløbs  Fryd  og  Glæde 

Tabtes  ved  et  bittert  Ord.  ,   „   „ 

J.  o.  H. 

STATISTISK  RAPPORT  FOR  DEN  DANSKE 
MISSION    1925. 


Aalborg 

Aarhus 

Køben- 
havn 

Total 

Antal  Missionærer  31/h  1925.. 

1 

6 

11 

6 

23 

Antal  Mormons   Bøger  omsat 

100 

130 

49 

279 

Antal  andre  Bøger  omsat. . . . 

90 

55 

122 

267 

Hefter  over  16  Sider 

3719 

302 

474 

4495 

Skrifter  uddelt 

29,374 

55,908 

25,768 

111,050 

Evangeliske  Samtaler 

2106 

861 

644 

3611 

Møder  afholdt 

452 

721 

328 

1501 

Børn  velsignede 

5 

11 

5 

21 

Døbte 

21 

31 

21 

73 

Ordineret 

9 

5 

15 

29 

Emigreret 

3 

14 

9 

26 

Døde 

9 

2 

3 

14 

( Ældster 

20 

29 

28 

77 

6 

11 

14 

31 

ae-1 

Lærere 

13 

8 

305 

42 

11 

11 

376 

55 

13 

9 

655 

35 

37 

o  „ 

Diakoner 

28 

Medlemmer     

1336 

Børn 

Total 

132 

394 

493 

754 

1641 

STRØTANKER. 

Satans  Helvede  bestaar  i,  at  han  er  i  den  Grav,  som  han 
beredte  for  andre.  Dybet,  hvori  han  hersker,  er  en  Fælde, 
som  han  opstillede  for  at  fange  andre.  Ogsaa  vort  Helvede 
vil  komme  til  at  bestaa  af  alt  det,  vi  har  gjort  for  at  skade 
andre.  Det  modsatte  er  ogsaa  sandt.  Vi  hæver  os  til  de  Høj- 
der, som  vi  udtænkte  og  planlagte  for  andre. 

Det  er  i  Sandhed  ypperligt  at  have  Penge  og  alt  det,  som 
Penge  kan  købe,  men  det  er  en  god  Idé  en  Gang  imellem  at 
forvisse  sig  om,  at  man  ikke  har  mistet  noget  af  det,  som 
Penge  ikke  kan  købe. 

HIMMELVANER. 

Ordet  »Himmel«  er  i  vor  Bevidsthed  forbundet  med  et  Lyk- 
salighedens Sted,  eller  med  andre  Ord,  Himmel  og  Lykke  er 
paa  en  Maade  ensbetydende  med  den  Forskel,  at  i  »Himmel« 
er  S  ledbegrebet  det  fremherskende,  medens  der  med  »Lykke« 
nærmest  tænkes  paa  en  Tilstand.  Vi  ta^nker  paa  at  komme 
i  Himmelen,  og  paa  at  blive  lykkelige.  Vor  Himmel  er  uad- 
skillelig forbundet  med  himmelske  Væsener.  Uden  dem  vilde 
Stedet  være  at  ligne  ved  et  Hjem,  hvor  der  ingen  boede. 

Himmelen  tænkes  som  et  Frelsens  Sted,  og  Frelse  er  saa 
ypperligt  betegnet  som  en  Tilstand  udenfor  alle  ens  Fjenders 
Magt  og  Indflydelse. 

Det  maa  erindres,  at  Mennesket  har  to  Slags  Fjender:  ob- 
jektive og  subjektive  (ydre  og  indre).  Gud  kan  anbringe 
Mennesket  udenfor  hans  ydre  Fjenders  Rækkevidde,  men 
Mennesket  maa  selv  befri  sig  for  sine  indre  Fjender.  Forkerte 
Synsmaader  og  daarlige  Vaner  er  hans  vigtigste  subjektive 
Fjender. 

Det  Sted,  der  betegnes  med  Udtrykket  Himmel,  vilde  være 
et  ubehageligt  Opholdssted  for  enhver,  hvis  Vaner  ikke  var 
i  Harmoni  med  Himmelens  Indvaaneres.  For  den,  der  for 
Eksempel  er  i  Besiddelse  af  Tilbøjeligheden  til  Usandfærdig- 
hed, vilde  Opholdet  paa  et  Sted,  hvor  enhver  havde  for  Vane 
altid  at  tale  Sandhed,  blive  saa  uudholdeligt,  at  han  vilde 
flygte  over  Hals  og  Hoved,  og  vi  kan  ikke  tænke  os  Himme- 
len som  et  Sted,  hvor  Løgnen  kan  føle  sig  hjemme. 

Hvad  det  altsaa  nærmest  vil  dreje  sig  om  med  Hensyn  til 
Himmelen,  er  ikke,  hvor  vi  gaar  til,  men  hvor  vi  vil  være, 
naar  vi  kommer  der  —  iblandt  hvilke  Slags  Væsener  vi  vil 
være  hjemme. 

Modstridende  Vaner  og  Tilbøjeligheder  umuliggør  al 
Lykke.  De  rene  kan  ikke  være  lykkelige  i  de  urenes  Selskab* 
ejheller  kan  disse  sidste  have  Glæde  af  at  omgaas  de  første. 
Profeten   Joseph    Smith   udtalte   en    stor   Sandhed,    da   han 

sagde:  »Dersom  I  ønsker  at  være,  hvor  Gud  er,  maa  I  blive 
Gud  lig«;  det  vil  sige,  have  Vaner  og  Tilbøjeligheder  lig 
hans. 

Maalet  for  vor  Stræben  kan  fremsættes  paa  følgende  Maade 
i  tre  Stadier:  Først,  at  blive  Gud  lig,  dernæst  at  være,  hvor 
han  er,  og  endelig,  at  blive,  hvad  han  er;  det  vil  sige,  have 
guddommelig  Kraft,  Ansvar  og  Egenskaber.  Det  første  Ønske 
vil  lede  os  til  at  »lære  om  hans  Veje,  at  vi  kunne  vandre  paa 
hans  Stier«,  hvilket  bestaar  i  at  gøre  os  bekendt  med  det  gud- 
dommelige Livs  Fuldkommenhed  og  forme  vore  Vaner  der- 
efter. Det  andet  Ønske  vil  gøre  det  nødvendigt  for  os  at  søge 
efter  og  modtage  hans  Aands  Vejledning,  hvilken  vil  give  os 
en  Følelse  af  hans  Bevaagenhed  her  og  en  Forvisning  om  at 
komme  i  hans  Nærhed  hisset.  Det  tredie  Ønske  vil  lære  os 
at  stræbe  efter  det  højeste  og  bedste  i  Livet  og  at  gøre  Brug 
af  vore  Evner  paa  den  af  vor  Frelser  anviste  Maade. 

Saa  snart  vi  er  i  Stand  til  at  kende  det  gode  og  gøre  Brug 
af  det,  har  vi  erhvervet  os  Kundskab,  og  netop  i  Forhold  til 
denne  vor  Kundskab  frelses  vi  fra  vort  kødelige  Jeg  af  vort 
aandelige  Jeg,  og  sættes  i  Stand  til  at  komme  bort  fra  og 
sejre  over  indre  Fjender,  hvilket  altsammen  er  i  Overens- 
stemmelse med  den  vigtigste  Lov,  udtalt  gennem  vor  Tids 
Profet:  »Et  Menneske  bliver  ikke  frelst  hurtigere  end  han 
erhverver  Kundskab«. 

De  Vaner,  der  kendetegner  himmelske  Væsener  og  som  vi 
kunne  kalde  Himmelvaner,  kan  deles  i  fire  Afsnit. 

1.  At  være  i  Besiddelse  af  et  altopof rende  Sindelag,  en 
Læggen-alt-paa-Alteret  Følelse,  en  fuldkommen  Helligelse  til 
Herren  af  alt,  man  ejer,  ja,  endog  ens  eget  Liv;  ikke  en  Hel- 
ligelse som  den,  Lucifer  tilbød,  med  en  egennyttig  Betingelse 
tilføjet,  ejheller  en  Helligelse  som  den,  Annanias  og  hans 
Hustru  bragte,  hvilken  holdt  noget  i  Reserve  at  falde  tilbage 
paa;  men  en  Helligelse  lig  den,  Jesus  Kristus  gjorde,  fuld,  hel 
og  ubetinget;  med  absolut  Tillidsfuldhed  og  uden  Spor  af 
Nølen.  Et  saadant  Sindelag  er  ikke  alene  en  Himmelvane, 

men  det  er  en  himmelskabende  Kraft.  Det  gør  Hjemmet  her 
paa  Jorden  til  en  Himmel.  Naar  Familiens  Medlemmer  op- 
ofrer sig  for  hverandre,  naar  Lydighed  til  Forældre  og  ind- 
byrdes god  Forstaaelse  gør  sig  gældende,  ikke  af  Frygt  for 
Straf,  men  af  Kærlighed,  da  er  et  saadant  Hjem  en  Forsmag 
paa  Himmelen. 

2.  Uegennyttig  Tjenestegerning  er  en  Himmelvane.  Ikke 
for  sin  egen  Skyld  nedsteg  Guds  Søn  fra  sin  himmelske  Bolig, 
og  for  en  Tid  gav  Afkald  paa  sin  Herlighed  og  Skabermagt, 
for  at  blive  født  i  en  Stald,  jaget  af  en  myrdelysten  Konge, 
lære  Tømrerarbejde  af  en  Fosterfader  og  fra  sin  Moder  lære 
Skrifterne,  som  han  selv  var  Ophavet  til,  underkaste  sig  en 
hedensk  Regerings  Fordringer,  blive  misforstaaet  i  sine  Lær- 
domme, ringeagtet  i  sin  Gerning,  forkastet  af  sin  egen  Race, 
forraadt  af  en  Omgangsfælle  og  dræbt  fordi  han  gjorde  godt. 
Det  var  ikke  for  sin  egen  Skyld  han  gik  igennem  alt  dette, 
men  for  andres,  og  han  forlangte  som  Belønning  ikke  andet 
eller  mere,  end  hvad  han  efterlod  sig,  da  han  kom  til  Jorden, 
nemlig  sin  Faders  Nærværelse  —  blot  den  Magt  og  Plads,  der 
var  hans  i  hans  Faders  Rige. 

3.  Bøn  er  en  Himmelvane.  At  Jesu  Forældre  lærte  ham  at 
bede,  kan  der  ikke  være  Tvivl  om,  men  at  hans  Beden  havde 
en  Grundvold  udover  det  almindelige  synes  at  fremgaa  af 
hans  Udtalelser,  gengivne  i  Joh.  5:  18 — 22.  At  han  bad  saa  ofte 
og  ved  saa  mange  Lejligheder  viser,  at  Bøn  var  en  af  hans 
Sædvaner. 

4.  Overholdelsen  af  Sabbatsdagen  er  en  Himmelvane.  Ska- 
belsen af  Jorden  blev  planlagt  i  Gudernes  Raad.  Det  var  ikke 
noget  Eksperiment.  Perioderne  og  Fremgangsmaaderne  var 
forud  bestemte,  og  før  Arbejdet  begyndte  blev  dets  Højtide- 
lighed ved  dets  Fuldendelse  tilrettelagt.  (Se  Kost.  Perle,  Side 
12).  Overholdelsen  af  Sabbaten  var  ogsaa  en  af  Kristi  Sæd- 
vaner (Luc.  4:  15),  og  dersom  han,  som  han  selv  siger,  ikke 
gjorde  andet,  end  hvad  han  havde  set  sin  Fader  gøre,  da 
maa  vi  slutte,  at  denne  Planet  ikke  er  den  eneste,  paa  hvilken 
en  Dag  helligholdes  som  Sabbat.  Overholdelsen  af  Sabbaten 

er  Opfyldelsen  af  en  Lov,  der  hjælper  til  at  bringe  himmelske 
Tilstande  ned  paa  Jorden.  Den  Herre  Kristus  helligede  Sab- 
baten  og  overholdt  den  før  han  tog  Bolig  i  Kødet,  og  han  del- 
tog i  Gudstjenesten  paa  den  hellige  Dag,  medens  han  boede 
blandt  Mennesker. 

En  Himmelvane  er  en  Vane  hos  himmelske  Væsener.  Vore 
Himmelvaner  gor  Himmelen  mulig  for  os.  At  udvikle  Him- 
melvaner frelser  os  fra  vore  indre  Fjender,  fra  vort  kødelige 
Jeg.  Himmelsk  Kundskab  overført  paa  os  selv  og  gjort  til  en 
Vane,  er  den  Kundskab,  der  frelser  os  i  Forhold  til  og  saa 
hurtigt,  som  vi  erhverver  den.  Uden  saadan  Kundskab,  uden 
Himmelvaner,  kan  ingen  føle  sig  hjemme  blandt  himmelske 
Væsener.  ^Rel  Soc  Magazine.) 


FRA  TRONDHJEM.  NORGE. 

Da  Omstændighederne  har  ført  til,  at  de  norske  og  danske 
Hellige  atter  skal  mødes  i  og  om  »Skandinaviens  Stjerne«,  saa 
vil  jeg,  i  Forbindelse  med  nedenstaaende  lille  Referat,  benytte 
Lejligheden  til  at  ønske  alle  de  danske  Hellige  et  godt  og  vel- 
signet Nytaar  med  Haabet  om,  at  det  gamle  Aars  forskellige 
Erfaringer  maa  blive  os  alle  til  Nytte  gennem  det  nys  paa- 
begyndte Aar. 

Om  Missionsarbejdet  og  Virksomheden  her  i  Norge  er  der, 
naar  alle  Forhold  tages  i  Betragtning,  kun  godt  at  melde. 
Søgningen  til  vore  Møder  er  overalt  upaaklagelig.  Nogle  mod- 
tager Evangeliet  og  tillægges  Kirken  ved  Daab,  og  flere  gode 
ærlige  Mennesker  undersøger  Sandheden.  Den  største  Hin- 
dring for  Kirkens  Arbejde  her  er  imidlertid  Mangelen  paa 
Missionærer,  der  gør  sig  gældende  som  Følge  af  de  Vanske- 
ligheder, vor  Statsmagt  lægger  i  Vejen  for  vore  Missionærers 
Adgang  til  vort  Land.  Vi  maa  imidlertid  tro  og  haabe,  at 
»Høstens  Herre«  selv  véd  Raad  for  at  faa  Arbejdere  ud  i  sin 
Vingaard. 

Vor  Missionspræsident  i  de  sidste  Ire  Aar,  Br.  A.  Biehard 
Pelerson,  er  nu  hæderlig  afløst  og  vil  snart  rejse  hjem.  Han 
har  i  disse  Aar  udført  et  stort  Arbejde  i  den  norske  Mission, 
besøgt  alle  Grene,  sat  sig  ind  i  alle  Forhold,  og  med  Inspi- 
rationens Aand  og  Kraft  har  han  advaret  det  norske  Folk  mod 
de  kommende  Farer,  der  truer  Verden,  samtidig  med  at  han 
har  opmuntret  Kirkens  Medlemmer  til  at  leve  et  mere  gud- 
hengivent Liv.  At  han  har  vundet  de  Helliges  Tillid  og  Kær- 
lighed og  mange  af  vore  Venners  Sympati  og  Forstaaelse, 
derom  vidner  Tilslutningen  til  hans  sidste  Møder  i  de  for- 
skellige Grene.  Her  til  Trondhjem  kom  han  paa  sit  sidste  Be- 
søg Lørdag  den  9.  Januar,  og  samme  Dags  Aften  afholdtes 
en  stilfuld  Afskedsfest.  Denne,  der  overværedes  af  saa  mange, 
som  Lokalet  kunde  rumme,  blev  ledet  af  Br.  Sverre  Kristian- 
sen, der  i  velvalgte  Ord  ønskede  Missionspræsidenten  og  For- 
samlingen velkommen,  hvorefter  et  godt  og  afvekslende  Pro- 
gram blev  udført. 

Konferencepræsident  Jensen  talte  for  Missionspræsidenten, 
takkede  ham  for  hans  store  Arbejde  blandt  de  norske  Hellige 
og  tolkede  de  Følelser,  der  gjorde  sig  gældende  blandt  Sø- 
skende ved  at  sige  Farvel  til  en  elsket  og  afholdt  Missions- 
præsident.  Paa  Grenens  Vegne  overrakte  han  ham  derpaa  en 
Gave  til  Erindring  om  Trondhjems  Gren.  Efter  Talen  sang 
Søster  Lagertha  Kristiansen  smukt  en  i  Anledningen  af  Un- 
dertegnede forfattet  Afskedssang,  hvorefter  xVlissionspræsiden- 
ten  dybt  rørt  takkede  for  Gaven,  Festen  og  alt  det  gode,  han 
ved  forskellige  Lejligheder  havde  nydt  i  Trondhjem.  Talte 
indtrængende  til  de  Fremmede  om  Nødvendigheden  af  at  om- 
vende sig  til  Tro  paa  Gud  og  i  Daabens  hellige  Vand  at  f  aa  sine 
Synder  udslettede  for  en  Gang  at  være  iblandt  dem,  der  skal 
opnaa  celestial  Herlighed  hos  Gud.  Festen,  der  videre  bød  paa 
Sang,  Underholdning  og  Forfriskninger,  sluttedes  ved  Tolv- 
tiden under  den  bedste  Stemning.  Følgende  Mandag  Aften 
samledes  en  stor  Del  af  Søskende  paa  Stationen  for  at  sige 
det  sidste  Farvel  til  den  afholdte  Missionspræsident.  Da  Un- 

dertegnede  desværre  kom  for  sent,  vil  jeg  gennem  disse  Linier 
sende  en  sidste  Tak  og  Farvel  til  Præsident  Peterson  og  ud- 
tale Haabet  om,  at  den  Gud,  der  sendte  ham  op  til  det  norske 
Folk  med  Livets  Ord,  ogsaa  maa  være  mægtig  til  at  føre  ham 
frisk  og  rask  tilbage  til  Hjemmets  Arne  i  Zions  Land,  hvor 

en  kærlig  Hustru  og  Børn  venter  ham.         _  „    _. 

°  Gustav  G.  Risan. 


FARVEL  FRA  TRONDHJEM  GREN 

til  Missionspræsident  A.  RICHARD  PETERSON. 

(Mel.:  »Kom  Hellige«.) 

Fra  Zions  land,  utvalgte  sted  paa  jord, 

Du  med  bud  kom  fra  Gud. 
Til  Hellige  her  op  i  hoie  Nord 

Talte  du  haabets  ord. 
Naar  ufred,  krig  og  oprorsaand 
sig  bryter  gjennem  alle  land, 
Guds  Hellige,  vær  ved  godt  mot! 
Israels  Gud  frir  dig  ut. 

Blandt  soskenflok  langt  op  mot  kolde  Nord 

du  har  kjæmpet  og  stridt. 
I  gry  og  kveld  du  talte  livets  ord, 

o  saa  tidt,  o  saa  tidt. 
Vel  kampen  stundom  var  bitter  haard, 
og  ondskabs  hære  slog  dybe  saar. 
Dog  Israels  Gud  din  tilflugt  var, 
seir  Han  gav,  seir  Han  gav. 

Tak  for  hvert  haandtryk,  for  hvert  kjærligt  smil, 

tak  for  alt,  som  du  gav. 
Vi  ber  til  Gud,  Han  dig  belønne  vil 

i  sin  tid,  for  din  flid. 
En  Aandens  kjæmpe,  med  tanken  klar 
du  altid  foran  i  kampen  var 
og  vogted  Hjorden,  Gud  dig  gav, 
her  paa  jord,  langt  mot  Nord. 

Søster  og  Bror  ikveld  dig  hyr  Farvel! 

Gaa  med  Gud,  gaa  med  Gud. 
Vi  vil  dig  folge  paa  din  fremtidsvei 

i  vor  bøn,  til  vor  Gud. 
Maa  Han  dig  lede  i  kjærlighed 
lil  børn  og  hustru  i  hjemmets  fred, 
til  fjerne  strand,  til  Zions  land, 
drag  i  fred,  drag  i  fred.  Gmtav  G_  Rhan_ 


TO  MENNESKETYPER 

I  ethvert  Samfund,  i  enhver  By  eller  Landsdel,  er  der  Folk, 
som  altid  udretter  noget  godt,  og  der  er  Folk,  som  altid  fore- 
tager sig  noget  daarligt.  Der  er  dem,  som  stedse  arbejder  og 
yder,  og  dem,  som  kun  kræver  ind  og  tager.  Det  Samfund  er 
i  Sandhed  uheldigt  stillet,  der  ikke  har  Borgere,  hvis  utrætte- 
lige Bestræbelser  gaar  ud  paa  at  gavne  og  hjælpe  deres  Hjem- 
stavn; men  der  er  intet  Samfund,  som  ikke  iblandt  sine  Med- 
lemmer har  de  Mennesker,  der  forlanger  mere  fra  Samfundet 
og  intet  giver  i  Stedet. 

Der  er  en  anden  Mennesketype,  som  mange  kunde  have 
godt  af  at  efterligne.  Det  er  dem,  der  altid  har  en  Tanke  for 
andre,  der  aldrig  ophører  med  at  være  hensynsfulde  overfor 
andre  og  har  en  vidunderlig  Evne  til  paa  rette  Tid  og  Sted 
at  udføre  de  smaa  Kærlighedsgerninger,  der  betyder  saa  me- 
get for  Modtageren.  Den  modsatte  Type  er  repræsenteret  af 
ham,  der  maaler  alt  med,  hvad  Fordel  han  selv  kan  have  af 
det,  og  som  tænker  paa  sig  selv  først,  sidst  og  altid. 

»Evening  Union«. 


Smiger  er  den  Kunst,  at  faa  andre  til  at  tro,  at  du  er  inter- 
esseret i  dem,  naar  du  i  Virkeligheden  ikke  bryder  dig  en 
Døjt  om  dem. 

STRØTANKER. 

At  vi  alle  lider  under  Adspredthed,  mærker  kristne  Menne- 
sker bedst,  naar  Talen  er  om  ham,  der  gerne  skulde  være  og 
gerne  vil  være,  den  dybe  Sammenhæng  i  vore  Tanker,  det 
magtfulde  Centrum  i  vort  Liv.  Vi  véd  os  i  vort  Hjertes  Dyb 
evigt  afhængige  af  ham,  og  dog  kniber  det  saa  overmaade 
meget  med  at  samle  vore  Tanker  om  hans  hellige  Ord.  Det 
betydningsløseste  Tøjeri  kan  synes  os  mere  Interesse  værd 
og  aflokke  os  større  Varme.  Geismar 

En  klog  Mand  kan  begaa  Daar skaber,  men  kun  en  Daare 
gentager  dem. 

Nogle  Mennesker  undværer,  hvad  de  har  Brug  for,  for  at 
kunne  skaffe  sig  det,  de  ikke  har  Brug  for. 

Dersom  Deres  Hjem  er  et  Sted,  hvor  Kærlighed  og  Guds- 
frygt har  til  Huse,  da  vil  Deres  Børn  gnede  af  Hjemve,  naar 
de  forlader  det. 

Der  er  mange  Mennesker,  som  ustandseligt  taler  om  For- 
delene ved  Organisation,  Sammenslutning,  Forening,  men 
som  aldrig  selv  har  været  i  Stand  til  at  organisere  deres  eget 
Liv. 

Det  er  lige  saa  let  at  forstaa,  at  vi  har  været  til  før,  som 
at  vi  er  til  nu;  det  er  mere  fornuftigt  at  tro,  at  vi  vil  vedblive 
at  være  til,  end  at  tænke,  at  vi  en  Gang  aldeles  vil  ophøre. 

Vi  kan  ikke  have  Fred  med  os  selv  saalænge  som  vi  ikke 
er  i  Harmoni  med  enhver  kendt  Sandhed  og  ikke  adlyder 
enhver  kendt  Lov. 

Heller  ikke  Satan  skyder  Spurve  med  Kanoner.  Smaa  Syn- 
der for  smaa  Mennesker. 

LAD  OS  HOLDE  UD. 

Melodien  i  »Deseret  Songs«  Nr.  152. 

Lad  os  holde  ud  i  vor  Kamp  imod  al  Synd, 
At  naar  hjem  vi  naar,  vi  kan  finde  vor  Løn; 
I  vor  Kamp  for  Ret  lad  os  drage  Sværd, 
Det  stærke  Sandheds  Sværd. 

Kor: 
(Sophran  og  Alt): 
Fremad,  selv  om  Fjendens  Hær  er  stor; 
Modig,  thi  med  Gud  vi  alt  formaar. 
Mod  al  Synd  og  ondt  vi  vil  føre  Krig, 
Og  til  Gud  alene  fæste  Lid. 

(Tenor  og  Bas): 
Fremad,  modig,  selv  om  Fjendens  Hær  er  stor; 
Vi  vil  vinde  Sejr,  thi  med  Gud  vi  alt  formaar. 
Vi  vil  trodse  Synd  og  mod  det  onde  føre  Krig, 
Og  til  Gud,  vor  Fader  kær,  vi  vil  alene  fæste  Lid. 

Vi  har  ingen  Frygt,  selv  om  kun  vi  er  faa, 
Thi  vor  Sag  er  god,  og  vort  Maal  vil  vi  naa; 
Gud  vil  staa  os  bi  og  os  give  Kraft; 
Den  sikre  Aandens  Kraft. 

Om  vi  øver  Ret,  kan  vi  trøstigt  gaa  frem, 
Gud  vil  skærme  os,  naar  vi  stoler  paa  ham; 
I  vor  Trængselstid  han  os  viser  Vej, 
Den  sande  Livets  Vej. 


J.  S.  H. 

